
       P R I M A R U L
  Nr. 132/11050/28.07.2025

R E F E R A T   D E   A P R O B A R E
pentru modificarea Hotărârii Consiliului Local nr. 119/2025 privind înființarea societății ZARAND BRAD TPL S.R.L.


Prin Hotărârea Consiliului Local nr. 119/18.07.2025 a fost aprobată înființarea societății de transport public local ZARAND BRAD TPL S.R.L. cu datele propuse privind denumirea, forma societății, sediul acesteia, obiectul principal de activitate, durata societății, asociații, capitalul social și Statutul acesteia. 
La depunerea dosarului nr. D00475274 în vederea înregistrării societății ZARAND BRAD TPL SRL la Oficiul Registrului Comerțului de pe lângă Tribunalul Hunedoara, a fost solicitată ca dovadă a dreptului de folosință asupra spațiului cu destinație de sediu social un contract de comodat sau de închiriere. 
Prin adresa înregistrată la Primăria Municipiului Brad sub nr. 36635/25.07.2025, domnul ACHIM Adrian – Bogdan, administrator provizoriu al societății ZARAND BRAD TPL S.R.L., desemnat prin Hotărârea Consiliului Local nr. 119/2025, a comunicat că, întrucât, conform prevederilor Ordonanței de Urgență a Guvernului nr. 57/2019 privind Codul administrativ, cu modificările și completările ulterioare,  procedura de încheiere a unui contact de închiriere pentru spațiul inițial propus este una de lungă durată, sediul temporar al societății va fi în municipiul Brad, strada Horea, nr. 44, județul Hunedoara. 
Astfel, am inițiat prezentul proiect de hotărâre prin care am propus modificarea Hotărârii Consiliului Local nr. 119/2025 privind înființarea societății ZARAND BRAD TPL S.R.L.  
Modificările propuse sunt următoarele:
Art. 1 lit. c) - Sediul societății:  municipiul Brad, strada Horea, nr. 44, județul Hunedoara;
· Art. 6. – Se aprobă Actul Constitutiv al societății, conform Anexei nr. 2 care face parte integrată din prezenta hotărâre.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
	Invoc în susţinerea propunerii mele prevederile Legii nr. 31/1990 privind societățile comerciale, republicată, cu modificările și completările ulterioare, ale Legii nr. 51/2006 privind serviciile comunitare de utilități publice, republicată, cu modificările și completările ulterioare, ale Legii nr. 92/2007 privind serviciile publice de transport persoane în unitățile administrativ - teritoriale, cu modificările și completările ulterioare, ale O.U.G. nr. 109/2011 privind guvernanța corporativă a întreprinderilor publice, precum și ale art. 92 alin. (1), alin. (2) lit. b) și art. 129 alin. (1), alin. (2) lit. a), lit. d) și lit. e), alin. (3) lit. d), alin. (7) lit. s), alin. (9) lit. a) din O.U.G. nr. 59/2009 privind Codul administrativ, cu modificările și completările ulterioare.

